b'\n_START_ARTICLE_\nMozn Hassan\n_START_SECTION_\nPrimers anys\n_START_PARAGRAPH_\nMozn Hassan neix a Ar\xc3\xa0bia Saudita l\'any 1979. Els seus pares s\xc3\xb3n d\'origen egipci. El seu pare treballava a una universitat d\'Ar\xc3\xa0bia Saudita i la seva mare era una estudiant universit\xc3\xa0ria. En aquell pa\xc3\xads, Hassan va haver de dur vel, en contra de la seva voluntat, des dels 10 fins als 14 anys, edat en la que ella i la seva fam\xc3\xadlia retornen a Egipte. \xc3\x89s diplomada en Societat Civil i Drets humans per la Universitat del Caire i t\xc3\xa9 un m\xc3\xa0ster en Drets Humans Internacionals per la Universitat Americana del Caire. Hassan ha dit que la seva mare la va inspirar per esdevenir feminista.\n_START_SECTION_\nActivista pels drets de les dones\n_START_PARAGRAPH_\nHassan fund\xc3\xa0 Nazra per Estudis Feministes l\'any 2007. Aquesta organitzaci\xc3\xb3 s\'encarrega de lluitar pels drets de les dones i ella n\'\xc3\xa9s la directora executiva. L\'organitzaci\xc3\xb3 treballa per documentar les violacions dels drets humans que s\'estan cometent arreu del pa\xc3\xads. _NEWLINE_Nazra fou una gran activista en les protestes a Tahrir Pla\xc3\xa7a durant la Revoluci\xc3\xb3 Eg\xc3\xadpcia de 2011 i va ajuda a proporcionar una resposta coordinada a les agressions sexuals que van estar succeint durant aquella \xc3\xa8poca._NEWLINE_Des del 2012 Nazra ha ajudat a 12 supervivents de violacions, ha proporcionat assist\xc3\xa8ncia m\xc3\xa8dica i psicol\xc3\xb2gica a m\xc3\xa9s de 60 v\xc3\xadctimes d\'agressi\xc3\xb3 sexual, donat consell legal a m\xc3\xa9s de 100 dones que han estat sotmeses a agressions sexuals i d\xe2\x80\x99altres que foren arrestades/arrestades degut a la seva participaci\xc3\xb3 en diverses protestes._NEWLINE_Hassan, sota l\'organitzaci\xc3\xb3 Nazra per Estudis Feministes, va aconseguir pressionar amb \xc3\xa8xit, l\'any 2014 \xc2\xa0per tal que la Constituci\xc3\xb3 d\'Egipte ajud\xc3\xa9s a fer front als drets de les dones, introduint i ampliant lleis en contra de l\'agressi\xc3\xb3 sexual. L\'organitzaci\xc3\xb3 dirigeix una "escola feminista" per introduir a la gent jove q\xc3\xbcestions relacionades amb el g\xc3\xa8nere i tutoritza noies joves en \xc3\xa0mbits de pol\xc3\xadtica. Durant les eleccions parlamentaries del 2011-2012, va donar suport a 16 candidats dones, de les quals una sort\xc3\xad escollida. Durant les eleccions del 2015, d\xc3\xb3na suport a cinc candidates, de les quals una tamb\xc3\xa9 en va sortir escollida. Aquesta organitzaci\xc3\xb3 ha creat un joc, un c\xc3\xb2mic i un grup de m\xc3\xbasica format exclusivament per noies. Nazra actualment t\xc3\xa9 20 persones al seu c\xc3\xa0rrec i treballa amb 12 grups feministes arreu del pa\xc3\xads._NEWLINE_Hassan va establir la defensa dels drets humans de les dones de l\'Orient Mitj\xc3\xa0 i el Nord-\xc3\xa0frica per tal de proporcionar una resposta conjunta als drets de les dones que s\'estaven infringint en les regions. Tamb\xc3\xa9 ajuda a instaurar l\'any 2016 el "Caucus pels drets de les dones pol\xc3\xadtiques a la regi\xc3\xb3 Ar\xc3\xa0bica"._NEWLINE_Hassan, l\'any 2013 va ser guardonada amb el \xe2\x80\x9cCharlotte Bunch Human Rights Award\xe2\x80\x9d. L\xe2\x80\x99any 2016, Hassan i \xe2\x80\x9cNazra per estudis feministes\xe2\x80\x9d van ser guardonats pel \xe2\x80\x9cRight Livelihood Award\xe2\x80\x9d, sovint conegut com el "premi Nobel de la Pau alternatiu", "per reivindicar la igualtat i els drets de les dones en circumst\xc3\xa0ncies on s\xc3\xb3n subjectes a viol\xc3\xa8ncia constant, ab\xc3\xbas i discriminaci\xc3\xb3".\n_START_SECTION_\nAcusacions de 2016\n_START_PARAGRAPH_\nHassan ha estat q\xc3\xbcestionada en diverses ocasions per la seva feina com a activista. Durant la seva estada a la ciutat de Nova York, el mar\xc3\xa7 del 2016, on donava un discurs a la Comissi\xc3\xb3 de les Nacions Unides per el Estatus de la dona, va rebre una citaci\xc3\xb3 de la policia eg\xc3\xadpcia.  Fou imputada sota una llei la qual prohibeix que la seva organitzaci\xc3\xb3, una ONG eg\xc3\xadpcia, rebi finan\xc3\xa7ament provinent de l\'estranger (de qualsevol tipus). Els seus actius i els de la seva organitzaci\xc3\xb3 \xe2\x80\x9cNazra per estudis feministes\xe2\x80\x9d van ser congelats l\'11 de gener de 2017 pel Tribunal Criminal del Caire.  En retornar a Egipte li va arribar un ordre del tribunal conforme no pot abandonar el pa\xc3\xads.  Actualment, s\'enfronta a sent\xc3\xa8ncia de cadena \xc2\xa0perp\xc3\xa8tua._NEWLINE_Les accions que havien estat realitzant les autoritats eg\xc3\xadpcies, van ser condemnades per 43 organitzacions en una declaraci\xc3\xb3 conjunta la qual defensa els drets de les dones. Descriuen a Hassan com una "destacada activista" coneguda per la seva feina exhaustiva per contribuir al moviment feminista i combatre p\xc3\xbablicament la viol\xc3\xa8ncia sexual que estaven sofrint les dones._NEWLINE_Una declaraci\xc3\xb3 separada signada per 130 acad\xc3\xa8mics exposava que "considerem la investigaci\xc3\xb3 [en contra] Mozn Hassan com una amena\xc3\xa7a directa al feminisme i comprom\xc3\xads activista de "Nazra per Estudis Feministes", la qual ha estat desenvolupant una important tasca contributiva al creixement del moviment feminista d\xe2\x80\x99 Egipte.  La prohibici\xc3\xb3 que t\xc3\xa9 sobre viatjar fora del pa\xc3\xads ha impedit que pogu\xc3\xa9s reclamar el seu Right Livelihood Award a Estocolm.'